section_heading: Životopis
paragraph_text: A.J. tijekom serije održava veze s nekoliko djevojaka, ali gotovo sve završavaju neuspješno. U šestoj sezoni, nakon nekoliko dana tijekom kojih je, kako tvrdi, tražio posao na internetu, Tony intervenira i sređuje mu posao na gradilištu, ali ga A.J. nevoljko prihvaća zbog ranog ustajanja i rada na otvorenom. Nakon očeva pritiska, A.J. nevoljko počinje raditi na gradilištu gdje upoznaje Blancu Selgado, s kojom započinje vezu. Blanca, koja je Dominikanka te ima trogodišnjeg sina Hectora, nailazi na Carmelino neodobravanje zbog rasnih razlika. Tony je, s druge strane, suosjećajniji, ustvrdivši kako je Blanca bar katolkinja kao i ostatak Sopranovih.